జీవ శాస్త్రము
జీవుల అధ్యయనము జీవ శాస్త్రము (ఆంగ్లం biology). జీవుల ఉద్భావన, లక్షణాలు, వర్గీకరణ, జీవకోటిలో జాతులు, పర్యావరణ చట్రంలో వాటి మనుగడ, ఇలా ఎన్నో కోణాల నుండి జీవశాస్త్రాన్ని అధ్యయనం చెయ్యవచ్చు. కనుక జీవ శాస్త్రము యొక్క పరిధి చాలా విస్త్రుతమైనది. వృక్షశాస్త్రం, జంతుశాస్త్రం, వైద్యశాస్త్రం మొదలైన వర్గాలు చాలరోజులబట్టీ వున్నవే. ఈ రోజులలో ఈ వర్గీకరణ కూడ బాగా వ్యాప్తి చెందింది. జీవి లక్షణాలని అణు (atomic), పరమాణు (molecular) ప్రమాణాలలో అధ్యయనం చేస్తే దానిని అణుజీవశాస్త్రం (మాలిక్యులార్ బయాలజీ) అనీ, జీవరసాయనశాస్త్రం (బయోకెమిస్ట్రీ) అనీ, జీవసాంకేతిక శాస్త్రం (బయోటెక్నాలజీ) అనీ, అణుజన్యుశాస్త్రం (మాలిక్యులార్ జెనెటిక్స్) అనీ అంటున్నారు. జీవి లక్షణాలని జీవకణం స్థాయిలో చదివితే దానిని కణజీవశాస్త్రం (సెల్ బయాలజీ) అనీ, అంగము (organ) స్థాయిలో పరిశీలిస్తే దానిని శరీర నిర్మాణ శాస్త్రము (అనాటమీ) అనీ, జన్యువు నిర్మాణాన్ని, అనువంశికతను జన్యుశాస్త్రం (Genetics), ఇలా రకరకాల కోణాలలో జీవశాస్త్రాన్ని అధ్యయనం చెయ్యవచ్చు.
జీవావరణం
యునైటెడ్ కింగ్‌డమ్‌లోని ఒక వాతావరణ శాస్త్రవేత్త జేమ్స్ లవ్‌లాక్ జీవావరణంలో జీవ మరియు నిర్జీవ కారకాల పరస్పర క్రియను వివరించడానికి గాయివా పరికల్పన ప్రతిపాదించాడు. ఈ పరికల్పనలో భూమినే ఒక ప్రాణిగా పరిగణించారు. ఒక జీవావరణాన్ని ప్రాణులతో నింపడానికి దాని వాతావరణం, ఆశ్మావరణం మరియు జలావరణాలను సహకార వ్యవస్థలుగా చెప్పవచ్చు. ప్రారంభ 1970ల్లో, సంయుక్త రాష్ట్రాల్లోని ఒక సూక్ష్మజీవ శాస్త్రజ్ఞుడు లేన్ మార్గులిస్ ప్రధానంగా జీవావరణం మరియు ఇతర భూ వ్యవస్థల మధ్య సంబంధాలను పేర్కొంటూ పరికల్పనకు కొంత సమాచారాన్ని జోడించాడు. ఉదాహరణకు, వాతావరణంలో కార్బన్ డయాక్సైడ్ స్థాయిలు పెరిగినట్లయితే, వృక్షాలు మరింత వేగంగా పెరుగుతాయి. వాటి పెరుగుదల కొనసాగినట్లయితే, అవి వాతావరణంలోని మరింత కార్బన్ డయాక్సైడ్‌ను తొలగిస్తాయి.